钦定古今图书集成/明伦汇编/氏族典/第093卷 > 《廖用贤尚友录》 > 俞伟
## 钦定古今图书集成/明伦汇编/氏族典/第093卷 > 《廖用贤尚友录》 > 俞伟

按《尚友录》：“伟字仲宽，四明人。元祐初，知顺昌县。初，县
民生子多不举，伟集耆老谕以理，贫者许赡以粟，所
活不可胜计，多以伟之姓字名之。俗婚娶尚侈，伟戒
以俭而省浮费。民有健讼者，反复开谕，悉感谢而去。
县治前大溪艰涉，伟率富民出赀，编舟为梁以济之。
复籍废寺田数十亩，储租以备缮修，为县几两考。木”
生连理粟，一茎十二穗，民歌颂焉。